KOMISIJOS SPRENDIMAS
2006 m. liepos 19 d.
iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogeniniu paukščių gripu, kurį Bendrijos naminiams paukščiams sukelia gripo viruso H5N1 potipis
(pranešta dokumentu Nr. C(2006) 3257)
(Tekstas svarbus EEE)
(2006/506/EB)
EUROPOS BENDRIJŲ KOMISIJA,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (3), ypač į jos 66 straipsnio 2 dalį,
kadangi:
(1)
Po labai patogeninio H5N1 potipio paukščių gripo protrūkio naminių paukščių pulke Vengrijos teritorijoje, Vengrija ėmėsi tinkamų priemonių, kaip nurodyta 2006 m. birželio 14 d. Komisijos sprendime 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinančiame Sprendimą 2006/135/EB (4).
(2)
Atsižvelgiant į tolesnius epidemiologinės situacijos pokyčius Vengrijoje, pagal Sprendimo 2006/415/EB 4 straipsnio 4 dalies b punkto iii papunktį būtina toliau taikyti A ir B teritorijoms nustatytas priemones.
(3)
Danija pranešė Komisijai, kad visos kontrolės priemonės, susijusios su labai patogeninio paukščių gripo, sukelto gripo viruso H5N1 potipio, protrūkiu paukščių ūkyje prie namų, panaikintos 2006 m. birželio 30 d. ir todėl A ir B teritorijoms pagal minėto sprendimo 4 straipsnio 2 dalį nustatytos priemonės daugiau nėra būtinos.
(4)
Todėl reikia iš dalies atitinkamai pakeisti Sprendimo 2006/415/EB priedo A ir B dalis.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/415/EB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2006 m. liepos 19 d.